Vallensbæk Stationstorv

**\* et godt sted at bo 4. marts 2019**

**Arbejdsnotat og referat fra**

afdelingsbestyrelsesmøde nr. 14 onsdag **den 27. februar 2019 kl. 10,15 - 11,55**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Marianne, Gert, Peder (PC), Jørgen A, Jørgen B, Jørgen P og Lene

Michael, Ejendomskontoret deltog under punktet Status igangværende og kommende projekter, som vi indledte mødet med.

**Status igangværende og kommende projekter sammen med Michael, Ejendomskontoret**

Michael orienterede om, at nyt **vindue til gæsteværelset** bliver monteret i uge 10 (4-8 marts). **Gelænder i Stormgade**, som vi har talt om flere gange, er pt. endt op med, at en beboer sender ansøgning til Vallensbæk Kommune, hjælpemiddelområdet. Vi kan muligvis få det monteret på samme måde, som der er flere, der har fået monteret dørtryk. Michael undersøger, om der kan laves en **serviceaftale** **vedrørende de dørtryk**, som er blevet monteret. Det er afdelingen, som står for vedligeholdelse.

Jørgen B. foreslog, at vi også får en **serviceaftale vedrørende dørtelefoner**, så vi selv kan kontakte servicemontør. Michael undersøger.

Der er kommet svar på **problemerne med ventilation og luftfugtighed - tørt indeklima**. Energikonsulenten anbefaler, at der ikke monteres fugtningsanlæg, da dette vil resultere i stor risiko for skimmel dannelse i lejlighederne. Det er også meget dyrt i drift. Vi må derfor konstatere, at der ikke er fundet en absolut løsning på problemet.

Vi kan derfor kun henvise til de enkle råd om udluftning, sænke temperaturen, grønne planter. Læs evt. mere - brug dette link: https://www.bolius.dk/hvad-kan-du-goere-ved-et-toert-indeklima-45037/

Der er behov for **skiltning på søjler** på parkeringsdækket, som viser, hvor der er adgang til alle lejligheder via elevator og trappen. Jørgen B. ser på opgaven sammen med PC.

**1-års gennemgang** er nu afsluttet, det vil sige, Michael har stadig en liste med 5-8 forhold, som han kæmper for at få løst.

 På et mandehygge møde havde vi **servicerammer** på dagsorden. Der kom mange og gode bud på, hvad dokumentet skal indeholde, som PC præsenterede for afdelingsbestyrelsen og Michael. Næste step er nu, at PC redigerer og kommer med et "færdigt og udvidet" oplæg.

Herefter sagde vi farvel og tak til Michael med hilsen fra flere beboere til Ejendomskontoret for god og hurtig service.

**F: Godkendelse af referat fra sidste møde.**

Referat fra møde nr. 13 den 21. november 2018 blev godkendt og underskrevet.

**F: Orientering fra formanden og følgende emner:**

PC orienterede kort fra det fem timer lange **møde i Organisationsbestyrelsen** den 25. februar, herunder styringsdialog med Vallensbæk Kommune, udlejnings- og anvisningsaftaler, og gældsrådgivning. KAB er i gang med at rekruttere driftschef til Vallensbæk Boligselskab.

**Regnskab for 2018 og budget for 2019** blev kort drøftet. Vi har skrevet til økonomi for at få afklaret spørgsmål om nogle poster i regnskab og budget.

Der har været lidt bekymring om notat, som handler om **nyt Plangrundlag Vallensbæk Stationstorv Nord**. Vallensbæk Kommune og et medlem af byrådet har begge bekræftet, at der ikke er aktuelle planer om byggeri oven på Fitness World. Vi følger løbende op.

Vi har fået en spændende henvendelse fra Boligkontoret Danmark, som gerne vil bruge vores seniorbofællesskab i en **case om seniorboliger**. Ifølge planen vil de komme ud til os i maj-juni måned for at interviewe os om processen op til og efter indflytning.

I starten af februar måned havde vi møde med Finn, KAB om **genudlejning**. Der er 20 på ventelisten, som KAB nu skriver til og opkræver noteringsgebyr. Så vil det vise sig, hvor mange af dem, der stadig er interesseret og om vi skal i gang med at holde " seminarer" for at få ventelisten fyldt op. Der er ca. 400 på interesselisten. Vi har skrevet til beboerne, at de kan notere sig op på intern venteliste.

Vi fulgte op på **besøg af Gadeteamet og Politiet** torsdag den 21. februar. 45 beboere var mødt op i fælleslokalet.

Der var god spørgelyst fra beboerne og vi blev betrygget i, at der ikke er noget at være bange for. De unge mennesker og dem der holder på parkeringsdækket er ganske ufarlige.

Men vi bliver nok aldrig helt trygge ved, hvis vi skal forbi en flok unge mennesker, når vi kommer hjem sent aften. Politiet opfordrede til at ringe 114, hvis der er en begrundet anledning til det. Og de rykker ud, hvis de vurderer, at der er en situation, som kræver det.

**F: Aktuelle punkter sendt til formanden**

Ingen

**F: Næste møde og værter**

Onsdag den 10. april 2019 kl. 10,15. Marianne og Peder klarer kaffe og indkøb af forplejning.

**Forslag til mødedatoer i 2019**

12. juni, 4. september, 30. oktober, 11. december

**F: Eventuelt**

Gert har kontaktet instruktøren, som tidligere har instrueret os i brug af **hjertestarter**. Hun stiller gerne op igen. Annette har opgaven med at finde dato.

Der er ikke behov for at få genopfrisket om sikkerhed, fx brandalarmer.

**Kalender**

Mandag 8. april kl. 16 - 20 OB-møde i Højstrupparken/Peder

Tirsdag 11. juni kl. 16 - 20 OB-møde hos KAB/Peder

Mandag 24. juni kl. 17 - 19 Repræsentantskabsmøde i Stationstorvet - Peder og Gert

Mandag 9. september kl. 16 - 20 OB-møde i Højstrupparken/Peder

**Onsdag 18. september kl. 17.00 Afdelingsmøde Vallensbæk Stationstorv**

Mandag 28. oktober kl. 16 - 20 OB-møde i Højstrupparken

Mandag 9. december kl. 16 - 20 OB-møde i Højstrupparken

Vallensbæk, den 4. marts 2019

Peder

Godkendt den 10. april 2019

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni Lene Kümpel

Jørgen P. Nielsen